România ar putea deveni prima țară cu o lege pentru participarea copiilor în procesul decizional
Anul 2025 va fi declarat Anul Național al Copilului, iar administrația publică centrală și locală vor fi obligate să îi consulte pe copii în procesul decizional, dacă Parlamentul va aproba cele două proiecte de lege depuse
România este acasă pentru aproape 4 milioane de copii, iar 1 din 5 cetățeni români este copil. Copiii reprezintă viitorul societății noastre și este crucial să le asigurăm un mediu favorabil pentru dezvoltare și afirmare.
Salvați Copiii România susține acest demers legislativ.
Cel de-al doilea proiect de lege reglementează participarea copiilor în procesele decizionale din administrația publică centrală și locală, asigurând pregătirea și diversitatea opiniilor acestora. Autoritățile vor desemna un responsabil pentru participarea copiilor, care va colabora cu școlile și organizațiile societății civile.
” Mulțumesc UNICEF, Federaţia Organizaţiilor Neguvernamentale Pentru Copil și World Vision pentru contribuțiile lor valoroase și pentru colaborarea constructivă în conturarea acestei inițiative.
Copiii nu sunt doar beneficiarii deciziilor de astăzi, ci și factori decisivi pentru o dezvoltare sustenabilă. Sper că toți colegii parlamentari vor vota aceste inițiative, oferindu-le celor mici ocazia de a contribui la deciziile care privesc viitorul lor.”, a transmis ministrul Familiei, Tineretului și Egalității de Șanse, Natalia Intotero.